**\*\*Evidencija dobavljača\*\***

**Poverioci:** fizička ili pravna lica koja isporučuju robu, materijal ili usluge na poverenje, uz odloženo plaćanje.

**Dobavljači:** poverioci za isporučenu robu, materijal ili usluge.

**Pravila knjiženja na računu Dobavljači (PASIVAN RAČUN):**

|  |
| --- |
| Duguje Dobavljači Potražuje |
| **Smanjenja obaveza** (isplaćene obaveze za vraćenu robu, za manjak pri isporuci,za odobrene popuste- skonto, bonifikacija)**Saldo za izravnanje** | **Početno stanje****Povećanje obaveza** (za isporučenu robu; za viškove pri isporuci) |
| **-** | **+** |

**Sledeći primer prepisati u školske sveske!!! (čuvajte sveske jer ću ih pregledati čim se vratimo u redovnu nastavu)**

**Primer:** Početno stanje na kontu dobavljača je 25. 000;

1. Po Izvodu banke izmiren je dug dobavljaču iz prošlog meseca u iznosu od 25.000.

2. Po Fakturi broj 72 kupljeno je od dobavljača robe 200.000. Dobavljač nam je odobrio skonto 2% za rok plaćanja 5 dana.

3. Po Fakturi broj 73 kupljeno je robe u vrednosti 500.000 . Dobavljač nas je zadužio za ambalažu 36.000.

4. Komisija je utvrdila da po fakturi 73. ima viška robe 5.000 što je prihvaćeno i o tome je dobavljač obavešten.

5. Banka izveštava da je izmiren dug dobavljaču po fakturi 72 u roku.

6. Vraćena je ambalaža.

7. Po fakturi 74 kupljeno je robe u vrednosti 120.000.

8. Zbog neizmirenog duga po fakturi 73 dobavljač nam je zaračunao kamatu 10%.

9. Banka izveštava da je izmiren dug prema dobavljaču po fakturi 73.

10. Zaključiti konto dobavljača.

|  |  |  |  |  |
| --- | --- | --- | --- | --- |
| Redni broj |   Opis |  Duguje |  Potražuje |  Saldo |
| 0. | Početno stanje |  | 25.000 | 25.000 |
| 1.  | Po izvodu banke (izmiren dug) | 25.000 |  | 0 |
| 2. | **Po fakturi 72** |  | **200.000** | 200.000 |
| 3.  | *Po fakturi 73* |  | *500.000* | 700.000 |
| 3a. | Zaduženje za ambalažu |  | 36.000 | 736.000 |
| 4. | *Višak po fakturi 73* |  | *5.000* | 741.000 |
| 5. | **Skonto po fakturi 72** | **4.000** |  | 737.000 |
| 5a. | **Izmiren dug po fak. 72** | **196.000** |  | 541.000 |
| 6. | Za vraćenu ambalažu | 36.000 |  | 505.000 |
| 7. | Po fakturi 74 |  | 120.000 | 625.000 |
| 8. | *Kamata po fakturi 73* |  | *50.500* | 675.500 |
| 9. | *Izmiren dug po fak. 73* | *555.500* |  | 120.000 |
| 10. | Saldo za izravnanje | 120.000 |  |  |
| ∑ |  | 936.500 | 936.500 |  - |

**Objašnjenje zadatka iz prethodnog primera:**

1. Dobavljači su pasivan račun takoda se početno stanje kniži sa desne strane u kolonu potražuje.
2. Pošto smo izmirili dug prema dobavljaču smanjuju se naše obaveze, što knjižimo sa leve strane u kolonu duguje.
3. Kupili smo robu od dobavljača –faktura 72- što povećava naše obaveze i to knjižimo sa desne strane u kolonu potražuje.
4. Ponovo smo kupili robu- faktura 73- što povećava naše obaveze i to knjižimo sa desne strane u kolonu potražuje.

3a- Dobavljač nas zadužuje za ambalažu i to povećava naše obaveze- desna kolona-potražuje.

1. Stiglo je više robe po fakturi 73 nego što je poručeno i to povećava naše obaveze- knjižimo sa desne strane u kolonu potražuje.
2. Izmirili smo dug po fakturi 72 u roku, tako da imamo pravo da iskoristimo popust- kasa skonto od 2%. Ovo smanjuje našu obavezu ( koju delimo na kasa skonto i dug po fakturi-računu) pa knjižimo sa leve strane u kolonu duguje.

\*\*Obračun kasa skonta: (200.000\*2%)/100 = **4.000** \*\*Obračun duga po fakturi: 200.000-4.000= **196.000**

1. Vratili smo ambalažu što smanjuje naše obaveze pa to knjižimo sa leve strane u kolonu duguje.
2. Kupili smo robe po fakturi 74 i to povećava naše obaveze prema dobavljačima pa knjižimo sa desne strane u kolonu potražuje.
3. Pošto nismo u roku izmirili obavezu dobavljač nam zaračunava kamatu od 10% na ukupan iznos duga. Pošto taj iznos još povećava našu obavezu knjižimo sa desne strane u kolonu potražuje.

Ukupan dug po fakturi 73 je 500.000+ 5.000 viška (višak robe koji je utvrđen-promena br. 4) = 505.000

\*\*Obračun kamate: (505.000\*10%)/100 = 50.500

1. Izmirili smo dug prema dobavljaču po fakturi 73 što smanjuje naše obaveze pa to knjižimo sa leve strane u kolonu duguje.

**Ukupno dugovanje po fakturi 73**: **505.000** (500.000 dug + 5.000 višak prispele robe- promena br.4) + **50.500** (kamata zbog toga što nismo na vreme izmirili svoju obavezu po fakturi 73- promena br.8) = **555.500**

1. **Zaključujemo konto dobavljača tako što saberemo iznose u koloni potražuje i upišemo ukupan iznos. Pošto je to pasivan konto, desna strana (u koloni potažuje) ima veći iznos, a mi da bi izjednačili levu i desnu stranu upisujemo saldo u kolonu sa manjim iznosom-što je u ovom slučaju leva strana (kolona duguje).**

\*\*Kolona potražuje: **936.500 \*\***Kolona duguje: **816.500 \*\*** Saldo:936.500 - 816.500 = **120.000**